Kanna áhuga fyrir strandstangveiði í Snæfellsbæ Eigendur sjávarjarða , ferðaþjónustuaðilar og aðrir áhugamenn um strandveiði eru boðaðir til námskeiðs og kynningarfundar í Átthagastofunni í Snæfellsbæ næstkomandi sunnudag . Verkefnið hefur verið í undirbúningi af hálfu Átthagastofunnar , sem segir á vef Snæfellsbæjar , að gæti orðið skemmtileg nýjung í áhuga - , ferða - og atvinnumálum í sveitarfélaginu . Námskeiðið hefst klukkan 10 á kynningu á verkefninu og möguleikum er tengjast strandstangveiði . Kynningin er opin öllum þeim sem vilja kynna sér veiðar af þessu tagi frá landi . Klukkan 13 til 16 verður námskeið ætlað fyrir hagsmunaðila í Snæfellsbæ og fyrir þá sem sjá sóknarfæri í verkefninu t.d. hvað varðar leiðsögn og sölu á veiðarfærum . Námskeiðisgjald er 7500 krónur en innifalið er kennsluefni og 10 sýnishorn af veiðarfærum sem henta fyrir mismunandi botn og fisktegundir . Skráning á námskeiðið er hjá Átthagastofu Snæfellsbæjar .